เพิ่งเปิดมาได้ไม่นานสำหรับBike Inn Cafe อยู่ริมถนนบางขุนเทียนชายทะเล ก่อนถึงวัดประทีปผลีผล มีที่จอดรถบริเวณหน้าร้านทำไว้เป็นช่องจอด ไม่ต้องไปจอดริมถนน หน้าร้านมีป้ายขนาดใหญ่เขียนไว้ว่าที่นี่มีบริการรับฝาก-ล้างจักรยาน, เครื่องดื่ม-อาหาร, ไปจนถึงล็อคเกอร์-อาบน้ำ ด้วยความที่ใช้ชื่อว่าInn เลยคิดว่าทำเป็นแบบโฮสเทลด้วย แต่พอถามพนักงานในร้านวันที่ไปเขาดูงงๆแล้วบอกว่ามีแค่ส่วนของคาเฟ่และจักรยานหน่ะ 

ตัวร้านตกแต่งด้วยสีเหลืองสดใส เห็นเด่นมาแต่ไกลยากที่จะขับเลยไป เมนูในร้านวันนี้พวกเบเกอรี่หมด แต่ก็มีอาหารจานเดียวหลายเมนูอยู่ ที่ได้ลองวันนี้ก็จะมี
- ไข่กระทะ 35 บาท
ไม่ได้เสิร์ฟมาในกระทะ แต่เสิร์ฟมาในจานสีเหลืองเหมือนสีร้านรูปกระทะแทน มีไข่มาให้สองฟอง มีรสของมาการีนอ่อนๆ แต่ออกเค็มไปหน่อย ส่วนครัวจะอยู่หลังร้านกั้นด้วยกระจกบานเลื่อนเล็กๆ ทำเสร็จแล้วก็จะกดกระดิ่งแล้วก็จะมีพนักงานไปยกมาเสิร์ฟให้เราครับ

- ลาเต้ร้อน 35 บาท
เครื่องอัดกาแฟของที่นี่เครื่องใหญ่ใช้ได้เลย กาแฟรสชาติดีเข้มข้น ไม่ผิดหวัง

มีน้ำเปล่าบริการฟรี พนักงานยกมาเสิร์ฟให้ โต๊ะบริเวณส่วนบาร์มีปลั๊กไฟไว้ให้หลายจุด เหมาะมานั่งทำงานได้เหมือนกันนะ